
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ВЫРӐНТИ РЕФЕРЕНДУМ ТАТА МУНИЦИПАЛЛӐ ПӖРЛӖХӖН ЧИККИСЕНЕ УЛӐШТАРАССИПЕ, 
МУНИЦИПАЛЛӐ ПӖРЛӖХЕ ҪӖНӖРЕН ЙӖРКЕЛЕССИПЕ, ДЕПУТАТА, ВЫРӐНТИ ХӐЙ ТЫТӐМЛӐХӐН СУЙЛАВЛӐ
ОРГАНӖН ЧЛЕННЕ, ВЫРӐНТИ ХӐЙ ТЫТӐМЛӐХӐН СУЙЛАВЛӐ ДОЛЖНОҪРИ ҪЫННИНЕ КАЯЛЛА ЧӖНСЕ ИЛЕССИПЕ ҪЫХӐННӐ ЫЙТУСЕМПЕ САСӐЛАВ 
ИРТТЕРЕССИ ҪИНЧЕН" САККУННЕ
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2021 ҫулхи ҫу уйӑхӗн 13-мӗшӗнче
йышӑннӑ

1 статья
Чӑваш Республикин "Вырӑнти референдум тата муниципаллӑ пӗрлӗхӗн чиккисене улӑштарассипе, муниципаллӑ пӗрлӗхе ҫӗнӗрен йӗркелессипе, депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ должноҫри ҫыннине каялла чӗнсе илессипе ҫыхӑннӑ ыйтусемпе сасӑлав ирттересси ҫинчен" 2004 ҫулхи ака уйӑхӗн 28-мӗшӗнчи 2 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 59 №; 2005, 62, 65 №-сем; 2006, 69 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 11 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, юпа уйӑхӗн 18-мӗшӗ) ҫакӑн пек улшӑнусем кӗртес:
1) 10 статьяна ҫакӑн пек ҫырса 21-мӗш пай хушса хурас:
"21. Муниципаллӑ пӗрлӗхӗн суйлав комиссийӗ Федераци саккунӗ ҫумне 9-мӗш хушса ҫырнипе палӑртнӑ алӑ пустармалли хутӑн формине тӗпе хурса муниципаллӑ пӗрлӗхӗн ятне кӑтартассине пырса тивекен пайра алӑ пустармалли хута ҫырса тултармалли тӗслӗхе ҫирӗплетет.";
2) 11 статьяра:
а) 8-мӗш пайра:
9-мӗш пунктра "саккунӗн;" сӑмаха "саккунӗн. Алӑ пустармалли хутра муниципаллӑ пӗрлӗхӗн ятне, енчен те вӑл Федераци саккунӗн 37 статйин 81-мӗш пункчӗпе тата ҫак Сакккунӑн 10 статйин 21-мӗш пункчӗпе килӗшӳллӗн ҫирӗплетнӗ тӗслӗхпе тӳр килет пулсан, тӗрӗс кӑтартманни вырӑнти референдума хутшӑнакансем алӑ пуснисене тӗрӗс мар тесе йышӑнмалли сӑлтав пулма пултараймасть;" сӑмахсемпе улӑштарас;
11-мӗш пункта "ҫав алӑ пустармалли листана," сӑмахсем хыҫҫӑн "ҫавӑн пекех вырӑнти референдума хутшӑнакансем хӑйсен хушаматне, ятне, ашшӗ ятне хӑйсем алӑ пусса палӑртман чухне," сӑмахсем хушса хурас;
ӑ) 13-мӗш пайра:
2-мӗш пунктра "10" цифрӑсене "5" цифрӑпа улӑштарас;
21-мӗш пунктра "10" цифрӑсене "5" цифрӑпа улӑштарас;
3) 14 статьян 3-мӗш пайне "кунӗччен виҫӗ кунран" сӑмахсем хыҫҫӑн "(пӗрремӗш кунран)" сӑмахсем хушса хурас;
4) 19 статьян 2-мӗш пайӗнче "Чӑваш Республикин "Чӑваш Республикин Патшалӑх Канашӗн депутачӗсен суйлавӗ ҫинчен" 2006 ҫулхи пуш уйӑхӗн 
30-мӗшӗнчи 9 №-лӗ саккунӗн 691 статйипе килӗшӳллӗн депутат мандачӗсене панӑ политика партийӗсен сӗнӗвӗсене," сӑмахсене кӑларса пӑрахас;
5) 26 статьяра:
а) 3-мӗш пая ", сасӑлава темиҫе кун хушши ирттерме палӑртни ҫинчен Федераци саккунӗн 631 статйин 1-мӗш е 2-мӗш пункчӗсемпе пӑхса хӑварнӑ йышӑнӑва тунӑ чухне – сасӑлавӑн пӗрремӗш кунӗн вырӑнти вӑхӑчӗпе нуль сехетре" сӑмахсем хушса хурас;
ӑ) 4-мӗш пая ", сасӑлава темиҫе кун хушши ирттерме палӑртни ҫинчен Федераци саккунӗн 631 статйин 1-мӗш е 2-мӗш пункчӗсемпе пӑхса хӑварнӑ йышӑнӑва тунӑ чухне – сасӑлавӑн пӗрремӗш кунӗн вырӑнти вӑхӑчӗпе нуль сехетре" сӑмахсем хушса хурас;
б) ҫакӑн пек ҫырса 41-мӗш пай хушса хурас:
[bookmark: _GoBack]"41. Сасӑлав кунӗнче вырӑнти референдум ыйтӑвӗсем тӑрӑх агитаци тума юрамасть.
Сасӑлав кунӗ умӗнхи кунра вырӑнти референдум ыйтӑвӗсем тӑрӑх, сасӑлава темиҫе кун хушши ирттерме палӑртни ҫинчен Федераци саккунӗн 631 статйин 1-мӗш е 2-мӗш пункчӗсемпе пӑхса хӑварнӑ йышӑнӑва тунӑ тӗслӗхсӗр пуҫне, агитаци тума юрамасть.";
6) 28 статьяра:
а) ятӗнче "кӑлармалли" сӑмаха "хатӗрлемелли" сӑмахпа улӑштарас;
ӑ) 1-мӗш пайра "плакатсем, листовкӑсем," сӑмахсене ", ҫав шутра информаципе телекоммуникаци сечӗсенче, "Интернет" сетьне кӗртсе, пичет, ҫавӑн пекех" сӑмахсем хушса хурас;
б) 2-мӗш пайра "кӑлармалли" сӑмаха "хатӗрлемелли" сӑмахпа улӑштарас;
7) 38 статьяра:
а) 10-мӗш пая "кунӗччен пӗр кунран" сӑмахсем хыҫҫӑн "(пӗрремӗш кунран)" сӑмахсем хушса хурас;
ӑ) 12-мӗш пая "Сасӑлав кунӗнче" сӑмахсем хыҫҫӑн "(сасӑлавӑн юлашки кунӗнче)" сӑмахсем хушса хурас;
8) 40 статьян 1-мӗш пайӗнче "витӗмлӗ сӑлтавпа (сывлӑх япӑхнӑ, инвалид пулнӑ пирки) сасӑламалли ҫурт-йӗре пыма пултарайман" сӑмахсене "витӗмлӗ сӑлтавпа (сывлӑх япӑхнӑ, инвалид пулнӑ пирки, пӑхакансӑр пурӑнайман ҫынна пӑхмалла пулнӑ пирки тата витӗмлӗ ытти сӑлтавпа сасӑлав пӳлӗмне пырайманнине пула) сасӑлав пӳлӗмне пыма пултарайман" сӑмахсемпе улӑштарас.

2 статья 
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

